CELEX: 62020CA0190
Language: hu
Date: 2021-07-15 00:00:00
Title: C-190/20. sz. ügy: A Bíróság (negyedik tanács) 2021. július 15-i ítélete (a Bundesgerichtshof [Németország] előzetes döntéshozatal iránti kérelme) – DocMorris NV kontra Apothekerkammer Nordrhein (Előzetes döntéshozatal – Emberi felhasználásra szánt, vényköteles gyógyszerek – 2001/83/EK irányelv – Hatály – Valamely csomagküldő gyógyszertár azon reklámja, amely nem egy adott gyógyszer, hanem a gyógyszertár vonatkozásában próbálja befolyásolni az ügyfél választását – Nyereményjáték – Áruk szabad mozgása – Nemzeti szabályozás – Annak tilalma, hogy a gyógyászati termékek területén juttatásokat és egyéb reklámajándékokat kínáljanak, hirdessenek vagy adjanak – Az EUMSZ 34. cikk hatálya alá nem tartozó értékesítési módok)

2021.8.30.   
            
            
               HU
            
            
               Az Európai Unió Hivatalos Lapja
            
            
               C 349/10
            
         
      A Bíróság (negyedik tanács) 2021. július 15-i ítélete (a Bundesgerichtshof [Németország] előzetes döntéshozatal iránti kérelme) – DocMorris NV kontra Apothekerkammer Nordrhein
      (C-190/20. sz. ügy) (1)
      
      (Előzetes döntéshozatal - Emberi felhasználásra szánt, vényköteles gyógyszerek - 2001/83/EK irányelv - Hatály - Valamely csomagküldő gyógyszertár azon reklámja, amely nem egy adott gyógyszer, hanem a gyógyszertár vonatkozásában próbálja befolyásolni az ügyfél választását - Nyereményjáték - Áruk szabad mozgása - Nemzeti szabályozás - Annak tilalma, hogy a gyógyászati termékek területén juttatásokat és egyéb reklámajándékokat kínáljanak, hirdessenek vagy adjanak - Az EUMSZ 34. cikk hatálya alá nem tartozó értékesítési módok)
      (2021/C 349/12)
      Az eljárás nyelve: német
      
         A kérdést előterjesztő bíróság
      
      Bundesgerichtshof
      
         Az alapeljárás felei
      
      
         Felperes: DocMorris NV
      
         Alperes: Apothekerkammer Nordrhein
      
         Rendelkező rész
      
      
                  1)
               
               
                  A 2012. október 25-i 2012/26/EU európai parlamenti és tanácsi irányelvvel módosított, az emberi felhasználásra szánt gyógyszerek közösségi kódexéről szóló, 2001. november 6-i 2001/83/EK európai parlamenti és tanácsi irányelvet akként kell értelmezni, hogy az nem alkalmazandó az olyan nemzeti szabályozásra, amely a csomagküldő vállalkozás útján gyógyszereket értékesítő gyógyszertárral szemben megtiltja, hogy olyan nyereményjáték formájában szervezzen reklámtevékenységet, amely lehetővé teszi a résztvevők számára, hogy gyógyszereken kívüli, a mindennapi életvitelhez szükséges egyéb tárgyakat nyerjenek, az e játékban való részvételnek pedig az a feltétele, hogy egy emberi felhasználásra szánt, vényköteles gyógyszerre vonatkozó megrendelést küldjenek be, mellékelve ahhoz a vényt.
               
            
                  2)
               
               
                  Az EUMSZ 34. cikket akként kell értelmezni, hogy azzal nem ellentétes az ilyen nemzeti szabályozás.
               
            
         (1)  HL C 279., 2020.8.24